
           Šilutės lopšelis-darželis „Gintarėlis“ (toliau – Įstaiga) prasmės, atradimų ir džiaugsmo darželis, atsižvelgiantis į individualius vaiko poreikius, kuriantis patrauklią ir saugią vidaus ir lauko aplinką, padedantis pasirengti sėkmingai mokytis pagal pradinio ugdymo programą. Atviras naujovėms ir bendruomenei. 
         2023 m. rugsėjo 1 d. duomenimis įstaigą lankė 199 vaikai, iš jų 153 ikimokyklinio amžiaus ir 46 priešmokyklinio amžiaus vaikai. Specialieji ugdymosi poreikiai nustatyti 13 vaikų. Švietimo pagalba (1,0 et. logopedo nuo spalio 1 d.) teikta 35 vaikams, turintiems kalbos ir komunikacijos sutrikimų. Nuo rugsėjo 1 d. įstaigoje 1,0 et. dirba socialinė pedagogė. Nuo rugsėjo 1 d. įsteigtas dar vienas  mokytojo padėjėjo etatas. 
        Įstaigoje patvirtinti 49,78 etatai, iš jų 28,5 aptarnaujančio personalo ir 21,28 mokytojų. 
        2023 m. įstaigoje veikla organizuota vadovaujantis Įstaigos 2022-2024 m. strateginiu planu (toliau – Strateginis planas) ir Įstaigos 2023 m. veiklos planu (toliau – Veiklos planas). 2023 m. įstaigos bendruomenė išsikėlė prioritetus –  materialinės bazės turtinimas ir modernizavimas, atsižvelgiant į šeimos ir visuomenės poreikius ir nuolat tobulėjantys mokytojai, siekiantys kokybiško kiekvieno vaiko ugdymo. 2023 m. įstaiga siekė strateginių tikslų: 1) Užtikrinti ugdymo programų įvairovę ir kokybę šiuolaikiškai aprūpintoje švietimo įstaigoje 2) Vykdyti priemones, turinčias netiesioginės įtakos kokybiškam ugdymo procesui. Strateginiams tikslams įgyvendinti buvo iškelti tikslai ir uždaviniai, numatytos priemonės laukiamiems rezultatams pasiekti.
       Siekiant Strateginio plano pirmojo tikslo  – užtikrinti ugdymo programų įvairovę ir kokybę šiuolaikiškai aprūpintoje švietimo įstaigoje, įstaigos veikla buvo orientuota į mokytojų kompetencijų didinimą, modernių ugdymo(si) priemonių ir kokybiškų paslaugų teikimo įvairovę. Tikslui pasiekti buvo  vykdomi šie uždaviniai:
      -  įgyvendinant pirmąjį uždavinį, tobulinti mokytojų kompetencijas, užtikrinant ugdymo programų įvairovę, buvo tikslingai vykdomas mokytojų profesinis tobulėjimas. Lopšelis-darželis priklausė „Besimokančių darželių tinklui 2023 m.“. Tai nuotolinė ilgalaikė programa (2023 m. vasario 21 d.- gruodžio 31 d.), kuri orientuota į žinių gilinimą apie įtraukųjį ugdymą. Įstaigos mokytojams organizuotas lektoriaus T. Lagūnavičiaus  8 val seminaras apie vaikų drausmę ir darbingumą darželyje. Mokytojai skaitė 3 pranešimus respublikinėse metodinėse konferencijose, dalijosi kolegialiąja patirtimi įstaigos metodiniuose renginiuose.
      -    įgyvendinant antrąjį uždavinį, siekiant sudaryti sąlygas užtikrinti ugdymo įvairovę, mokytojai su vaikais įstraukė į respublikines akcijas, iniciatyvas, konkursus, projektus. Mūsų įstaigos mokytojai organizavo respublikinę kūrybinių darbelių parodą „Lai žibintų šviesa tamsą išsklaido“. Vaikai dalyvavo edukacijose-išvykose: Šilutės H. Šojaus dvare, Ž. Naumiesčio žuvininkystės centre. Įstaigoje apsilankė „Stebuklų laboratorija“, kuri su vaikais atliko įvairius bandymus. Buvo tęsiamas bendradarbiavimas su socialiniais partneriais ir kitomis Šilutės miesto įstaigomis. Šilutės socialinės globos namuose gyvenantiems senjorams padovanoti koncertai minint pagyvenusių žmonių dieną ir advento laikotarpiu. Priešmokyklinio amžiaus vaikų, kartu su mokytoja, sukurtas  spektaklis ekologine tema „Žemės prašymas“, parodytas Šilutės f. Bajoraičio bibliotekoje, lopšelių-darželių „Žibutė“ ir „Raudonkepuraitė“ vaikams. Užmegztas bendradarbiavimas su Šilutės pamario progimnazijos pradinių klasių mokiniais ir Vydūno gimnazijos gimnazistais. Organizuotos atviros veiklos-popietės tėvams,  kūrybinės meninės vaikų ir tėvų parodos. Tėvai įtraukti į įvairias veiklas grupėse. 
        Įgyvendinant antrąjį strateginio plano tikslą –  vykdyti priemones, turinčias netiesioginės įtakos kokybiškam ugdymo procesui – įsigyti vaikiški treniruokliai lauke, išskleidžiama palapinė. Mokytojams nupirkti nauji rašomieji stalai ir kėdės. Atliktas remontas logopedės kabinete. Lauke įsigytos komposto dėžės, grupėse ir laiptinėse atliekų rūšiavimo šiukšliadėžės. Visų grupių prausyklose įrengti veidrodžiai virš praustuvių. Virtuvėlėse pakeisti stalviršiai ir staliukai.
Mokymo lėšų gavimas ir panaudojimas 2023 m.
	Gautos lėšos (Eur)
	Panaudotos lėšos (Eur)

	470900
	470900


 Kitos lėšos
	Lėšos
	Darbo užmokestis
(Eur)
	Prekės ir paslaugos
(Eur)
	Kvalifikacijos kėlimas
(Eur)
	Maitinimas (Eur)
	Iš viso
(Eur)

	Savivaldybės biudžeto lėšos
	499716
	72707

	600
	2000
	575023

	Mokymo lėšos
	462315
	7185
	1400
	-
	470900

	Kitų dotacijų lėšos
	-
	22130
	-
	-
	22130

	Optimizavimo lėšos
	635
	-
	-
	-
	635

	Nemokamo maitinimo lėšos
	-
	-
	-
	17937
	17937

	Spec. lėšos
	-
	13310
	-
	80690
	94000

	1,2 proc. GPM
parama
	-
	200
	-
	-
	200

	Iš viso
	962666
	115532
	2000
	100627
	1180825

	Skolos:
	
	
	
	
	

	biudžeto lėšos
	-
	78,33
	-
	-
	78,33

	Iš viso
	
	78,33
	
	
	78,33


    
          2023 m. įstaigos veiklą kontroliuojančios institucijos vykdė 2 patikrinimus. Nacionalinės visuomenės sveikatos centras prie Sveikatos apsaugos ministerijos Klaipėdos departamento Šilutės skyrius (2023 m. rugsėjo 18 d. aktas Nr. (3-24 15.3.2 Mr) PP-6538, kurio metu nustatyti pažeidimai – skalbyklos sienos ir grindys  nėra padengtos drėgmei ir dezinfekcinėmis medžiagomis atsparia danga, kai kuriose grupėse lubose įtrūkimai, krenta tinkas, matomas pelėsis. Priešmokyklinio amžiaus grupėje vaikų skaičius nesumažintas, vieną vaiką sąraše su nustatytais dideliais specialiaisiais poreikiais, prilyginant dviem vaikams. Šilutės rajono savivaldybės administracijos patikrinimas dėl dokumentų, viešųjų užrašų ir interneto svetainės kalbos atitikimo Lietuvos Respublikos valstybinės kalbos įstatymo ir Valstybinės lietuvių kalbos komisijos nutarimų reikalavimus (patikrinimas 2023 m. spalio 24 d.). Išvada – viešųjų užrašų ir dokumentų kalba taisyklinga, svetainė informatyvi, moderni, informacija nuolat atnaujinama, bet rasta kalbos klaidų ir teksto tvarkybos netikslumų.
       2023 m. liko neišspręstos šios problemos: grupėse ir miegamuosiuose trupa tinkas, randasi pelėsis, esant stipriam lietui ir vakariniam vėjui, per sieną sunkiasi vanduo, dėl išorinėse sienose atsiradusių nesandarumų. Grupėse šalta. Reikalingas remontas grupių miegamuosiuose,  skalbykloje ir muzikos salėje. Nesaugi kiemo danga.  
      Reikalinga išorinė ir vidinė pastato renovacija, šilumos punkto atnaujinimas, elektros instaliacijos keitimas.
      Planuodama 2024 m. veiklą įstaigos bendruomenė išsikėlė veiklos prioritetą – saugios, patrauklios  į individualius vaiko poreikius orientuotos, vidaus ir lauko, ugdymosi aplinkos kūrimas.

